Obama a acceptat să fie interpretat de Drake într-un film biografic.
Barack Obama s-ar bucura ca Drake să-l joace într-un film biografic. Drake îşi doreşte să-l poată juca pe Obama, încă din 2010. Obama şi fiicele lui îl admiră pe Drake iar cei doi sunt şi prieteni.
Barack Obama îi dă undă verde lui Drake să-l joace într-un film biografic. În urmă cu 10 ani, Drake spunea cât de mult îl admiră pe Obama. Spunea că speră ca cineva să facă un film despre viaţa fostului Preşedinte ca să-l poată juca. Ei bine, Drake are acum permisiunea lui Obama.Barack Obama: "O să spun doar atât – Drake pare genul de om care e capabil să facă absolut tot ce îşi doreşte. E un om foarte talentat. Dacă va veni acea vreme şi e pregătit Drake are – mult mai important – aprobarea întregii mele familii. Suspectez că Malia şi Sasha vor fi mai mult decât fericite cu treaba asta"Obama a ţinut să întărească faptul că este un admirator al multor rapperi şi că iubeşte rap-ul, dar şi că mulţi rapperi îi sunt şi prieteni.